als_Latn dik_Latn sag_Latn
Çalhanoglu: Krenar për interesimin e Barçës, por...
Abonohuni për lajmet sportive me e-mail:
Hakan Çalhanoglu sëfundmi ka përfunduar në radarët e Barcelonës dhe ky fakt e mbush me krenari futbollistin turk të Bayer Leverkusen
. 21-vjeçari ka shfaqur një formë të shkëlqyer që nga transferimi i tij në verë nga Hamburgu te "Aspirinat" për 14,5 milionë euro.
Edhe pse menaxheri i turkut pak ditë më parë theksoi se klienti i tij nuk po mendon të largohet nga Bayer Leverkusen
, vetë futbollisti e pranon se kur dëgjon në media që emri i tij përmendet si një përforcim i mundshëm i Barcelonës ndihet shumë mirë.
"Nuk ka asnjë ofertë zyrtare të Barcelonës në drejtimin tim, megjithatë jam ndierë krenar kur kam dëgjuar zërat për një transferim të mundshëm timin në "Camp Nou". Nëse do të ketë diçka konkrete më pas duhet të pyesni menaxherin tim, por unë aktualisht ndihem mirë te Bayer Leverkusen
. Kam një sërë objektivash për të realizuar këtu dhe i pari është të eliminojmë Atletico Madrid në Champions League", është shprehur turku.
Në vijim Calhanoglu foli edhe për të ardhmen e tij në kombëtaren turke. Ai sëfundmi nuk është grumbulluar nga trajneri Fatih
Terim pasi përpara disa muajsh vendosi të mos bashkohej me kombëtaren nëse pjesë e skuadrës do të vazhdonin të ishin Gokhan Tore dhe Omer Toprak dy futbollistë që i kishin bërë një shaka të hidhur Calhanoglu-së duke i drejtuar atij një pistoletë në fytyrë gjatë një grumbullimi të kombëtares.
21-vjeçari ka bërë prapakthehu dhe është gati të ndihmojë Turqinë nëse do të thirret sërish në aksion nga Fatih
Terim. /albeu.com/
Shtuar më 15/03/2015,
ora 15:27
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn als_Latn jav_Latn